钦定古今图书集成/明伦汇编/交谊典/第030卷 > 《周礼》 > 《天官》
## 钦定古今图书集成/明伦汇编/交谊典/第030卷 > 《周礼》 > 《天官》

《宰夫》掌百官府之征令，辨其八职，一曰正，掌官法以
治要。

〈疏〉正，长也。六卿下各有属六十，故六卿称“正”也。〈订义〉王氏曰：“以其属之所取正，故谓之正。”

二曰“师”，掌官成以治凡。

〈订义〉王氏曰：“师，其官属所受教者。”王昭禹曰：“若小宰之于太宰，《小司徒》之于大司徒，所谓立其贰

三曰司，掌官法以治目。”

〈订义〉王氏曰：“司，各自司其职事者。”王昭禹曰：“若天官之宰夫、地官之乡师之类，所谓设其考者也。

四曰旅，掌官常以治数。”

〈订义〉王氏曰：“众有从谓之旅。”王昭禹曰：“六官之士是也。”六官独于下士言旅，此则合上士、中士而言之，所谓陈其殷者也。黄氏曰：“正、师皆是长官也。正以纠正为义，师以教师为义，司以司察为义。旅，众也，以分职为义。正师之治简，司旅之治详。”